Mattias Tveitane

Mattias Tveitane (født 24. februar 1927 i Nome, død 1985) var en norsk filolog, bibliotekar og navneforsker.

Mattias Tveitane gikk ut av reallinjen ved Skien offentlige høgre almenskole i 1945, tok eksamen fra Statens bibliotekskole i 1951, ble cand. philol. i 1960 og dr. philos. ved Universitetet i Bergen i 1968 med en avhandling om Den lærde stil. Oversetterprosa i den norrøne versjonen av Vitæ Patrum. Fra 1953 til 1957 var han bibliotekar ved Norsk skolemuseum, og fra 1958 til 1960 ved Norsk sjøfartsmuseum. Fra 1961 var han ved Universitetsbiblioteket i Bergen, fra 1975 som overbibliotekar.

Tveitane utga Strengleikar sammen med Robert Cook for Kjeldeskriftfondet.

 Bibliografi 
 Den lærde stil. Bergen: Norwegian Universities Press, 1968.
 Studier over Konungs skuggsiá. Bergen: Universitetsforlaget, 1971.
 Om språkform og forelegg i Strengleikar. Bergen: Universitetsforlaget, 1973.
 Fra ord til navn. Bergen: Universitetsforlaget, 1983.

 Sekundærlitteratur 
 Norsk bibliotekarmatrikkel. Oslo: Bibliotekarsentralen, 1969.

 Referanser 

 Eksterne lenker 

Kategori:Norske norrøne filologer
Kategori:Personer fra Nome kommune
Kategori:Fødsler i 1927
Kategori:Dødsfall i 1985